বেলগাবি জেলা

বেলগাভি জেলা (ডাকনামে বেলগাঁও জেলা ও আনুষ্ঠানিকভাবে বেলগাভি জেলা হিসাবে পরিচিত) ভারতের কর্ণাটক রাজ্যের একটি জেলা। জেলাটি কর্ণাটকের "চিনির বাটি" হিসাবে পরিচিত, যেখানে বাণিজ্যিক উৎপাদনের জন্য ১.৫ মিলিয়ন হেক্টর ব্যবহার করা হয় এবং জেলাটি গত দশকে ধরে আখের উৎপাদনে মাণ্ড্য জেলাটিকে স্থানচ্যুত করেছে। বেলগাঁও শহরটি উত্তর কর্ণাটকের জেলা সদর। এটিতে দ্বিতীয় আইনসভা ভবন রয়েছে, যেখানে বছরে একবার কর্ণাটকের আইনসভা অধিবেশনে বসে।এখানের একটি জনপ্রিয় মিষ্টি হ'ল কুন্দা। ভারতের ২০১১ সালের জনগণনা অনুসারে এর জনসংখ্যা হল ৪,৭৭৯,৬৬১ জন, যার মধ্যে ২৪.০৩% শহুরে অঞ্চলে বাস করে, এটি কর্ণাটকের দ্বিতীয় জনবহুল জেলা (৩০টি জেলার মধ্যে- বেঙ্গালুরুর পরে)। জেলাটির আয়তন ১৩,৪১৫ বর্গকিলোমিটার এবং এটি কর্ণাটকের বৃহত্তম জেলা হিসাবে চিহ্নিত। জেলাটির উত্তর দিকে রয়েছে মহারাষ্ট্র রাজ্যের সাংলি জেলা, পশ্চিম দিকে রয়েছে কোলহাপুর জেলা, দক্ষিণ-পশ্চিম দিকে রয়েছে মহারাষ্ট্রের সিন্ধুদুর্গ জেলা ও গোয়ার উত্তর গোয়া জেলা, দক্ষিণ দিকে রয়েছে কর্ণাটক রাজ্যের উত্তর কন্নড় জেলা, দক্ষিণ-পূর্ব দিকে রয়েছে গাদগ ও ধারওয়াড় জেলা, পূর্বদিকে রয়েছে বাগলকোট জেলা এবং উত্তর-পূর্বদিকে রয়েছে বিজয়পুর জেলা৷
বেলগাভি উত্তর কর্ণাটকের বিভাগীয় সদর দফতর। বেলগাঁও শহরের আদি নাম ছিল বেনুগ্রাম, যার অর্থ বাঁশ গ্রাম। এটি মালনাদ প্রদেশ নামেও পরিচিত। জেলার সর্বাধিক প্রাচীন স্থান হলসি; তার পার্শ্ববর্তী অঞ্চলে আবিষ্কৃত তাম্রপত্রের শিলালিপি অনুসারে, এটি এক সময় নয়টি কদম্ব রাজাদের রাজবংশের রাজধানী ছিল। দেখা যায় যে ষষ্ঠ শতাব্দীর মাঝামাঝি থেকে প্রায় ৭৬০ সাল পর্যন্ত এই অঞ্চলটি চালুক্যদের দ্বারা অধিষ্ঠিত ছিল, পরে রাষ্ট্রকূটদের হাতে গিয়েছিল। রাষ্ট্রকূট রাজবংশ ভেঙে যাওয়ার পরে এর কিছু অংশ রট্টার (৮–৫-১২৫০) অধীনে ছিল, যিনি ১২১০ খ্রিস্টাব্দ থেকে বেনুগ্রামকে তাদের রাজধানী করে তুলেছিলেন। শিলালিপিগুলি রট্টা এবং গোয়ার কদম্বদের মধ্যে দীর্ঘ লড়াইয়ের প্রমাণ দেয়, কদম্বরা দ্বাদশ শতাব্দীর উত্তরবর্তী অংশগুলিকেজেলাকে অধীনস্থ করতে সক্ষম হয়েছিল। ১২০৮ এর মধ্যে, কদম্বদের রট্টারা ক্ষমতাচ্যুত করে দিয়েছিল, যারা আবার ১২৫০ সালে দেবগিরির যাদবদের কাছে আত্মসমর্পণ করেন। দিল্লি সুলতানি ১৩২০ সালে যাদবদের ক্ষমতাচ্যুত করলে, বেলগাঁও সুলতানি শাসনের অধীনে অল্প সময়ের জন্য ছিল তবে মাত্র কয়েক বছর পরে ঘটপ্রভা নদীর দক্ষিণে অংশটি বিজয়নগরের হিন্দু রাজদের অধীন্স্থ হয় । ১৩৪৭ সালে বাহমনী সুলতানি দ্বারা উত্তরের অংশটি দখল করা হয়েছিল, ১৪৭৩ সালে বেলগাঁও শহরটিও বাহমনী সুলতানিয়াতের অধীনস্থ হয়েছিল। ১৬৮৬ সালে ঔরঙ্গজেব বিজাপুর সুলতানদের উৎখাত করে দিলে বেলগাঁও মুঘলদের হাতে চলে যায়। ১৭৭৬ সালে বেলগাঁও মহীশুরের হায়দার আলীর দ্বারা পরিচালিত হয়েছিল, পরবর্তী কালে মারাঠা সাম্রাজ্যের মাধবরাও পেশোয়া কর্তৃক গৃহীত হয়েছিল। ১৮১৮ সালে এটি ব্রিটিশ ইস্ট ইন্ডিয়া কোম্পানির কাছে হস্তান্তর করা হয় এবং এটি ধারওয়াড় জেলার অংশে পরিণত হয়। ১৮৩৬ সালে এটিকে দুটি ভাগে বিভক্ত করা হয়েছিল, উত্তর অংশটি বেলগাঁয়ে পরিণত হয়েছিল।
বেলগাভি জেলা প্রশাসনকে ১৪ টি মহকুমায় বিভক্ত করা হয়েছে। ১৯৯৭ বর্গ কিলোমিটার আয়তনের সাথে আথানী মহকুমা সবচেয়ে বড় এবং রায়বাগ তালুকটি সবচেয়ে ছোট। জেলাটি বেলগাভি, বাইলহঙ্গল ও চিকোডি সদর দফতরে তিনটি রাজস্ব উপ-বিভাগ নিয়ে গঠিত, যার সহকারী কমিশনার নেতৃত্বে রয়েছেন এবং তালুকদারদের নেতৃত্বে তালুক রয়েছে এবং ছয়টি পুলিশ উপ-বিভাগ রয়েছে। বেলগাঁও সিটি কর্পোরেশন ছাড়াও এখানে ১৭ টি পৌরসভা, ২০ টি শহর, ৪৮৫টি গ্রাম পঞ্চায়েত, ১১৩৮টি জনবসতিপূর্ণ গ্রাম এবং ২৬ টি অ-জনবহুল গ্রাম রয়েছে। বেলগাভি হল বেলগাঁও রাজস্ব বিভাগের সদর দফতর।
২০১১ সালের জনগণনা অনুযায়ী বেলগাভি জেলার জনসংখ্যা ৪,৭৭৯,৬৬১ জন যা প্রায় সিঙ্গাপুর রাষ্ট্রের জনসংখ্যা অথবা মার্কিন যুক্তরাষ্ট্রের আলাবামা রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে বেলগাভির স্থান ২৫তম। জেলায় জনসংখ্যার ঘনত্ব । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ১৩.৩৮ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯৬৯ জন নারী এবং সাক্ষরতার হার ৭৩.৯৪ শতাংশ।
বেলগাভি জেলা তিনটি বিশ্ববিদ্যালয়ের আবাসস্থল: বিশ্বেশ্ব্রাইয়া প্রযুক্তি বিশ্ববিদ্যালয়, রানী চান্নামা বিশ্ববিদ্যালয়, বেলাগাভি এবং কেএলই বিশ্ববিদ্যালয়। এছাড়াও এখানে নয়টি ইঞ্জিনিয়ারিং কলেজ, দুটি মেডিকেল কলেজ, দুটি ডেন্টাল কলেজ, ১৫ টি পলিটেকনিক, এবং ১৮০টি ডিগ্রি কলেজ রয়েছে
জেলায় সাতটি শিল্প অঞ্চল রয়েছে, একটি বিশেষ অর্থনৈতিক অঞ্চল (ভারতের প্রথম প্রিসিটি ইঞ্জিনিয়ারিং এসইজেড- ২০০ এক্রেরও বেশি) এবং ১৬ টি শিল্প তালুক রয়েছে। এক শতাব্দী আগে বাবু রাও পুসালকর শহরে একটি ছোট ইউনিট স্থাপন করেছিলেন এবং বেলগাভি শহরটিকে ফাউন্ড্রি এবং হাইড্রোলিক্স বেসে রূপান্তরিত করলে শহরের শিল্পের বৃদ্ধি শুরু হয়। এখন, শহরে ক্র্যাঙ্কশ্যাফ্ট, শিল্পঢালাই এবং ফোরজিং, যন্ত্রপাতি, জলবাহী এবং অ্যালুমিনিয়াম উৎপাদন ইউনিট রয়েছে।